Babelscape/SREDFM huggingface dataset:
Κονστάντσε Κλόστερχαλφεν

Η Κονστάντσε Κλόστερχαλφεν (γεν. 18 Φεβρουαρίου 1997) είναι Γερμανίδα αθλήτρια του στίβου και δρομέας μεσαίων αποστάσεων. Κέρδισε το χάλκινο μετάλλιο στο Παγκόσμιο Πρωτάθλημα Εφήβων 2016, στα 3000 μέτρα γυναικών. Συμμετείχε στο αγώνισμα των 1500 μέτρων στους Ολυμπιακούς Αγώνες 2016, τερματίζοντας 10η στους ημιτελικούς. Το 2016 επίσης κέρδισε το τρίτο της χρυσό μετάλλιο σε Ευρωπαϊκό Πρωτάθλημα Ανώμαλου Δρόμου Εφήβων. Το πρώτο της χρυσό μετάλλιο το κατέκτησε στο Ευρωπαϊκό Πρωτάθλημα Κλειστού Στίβου 2017 στα 1500 μέτρα, πίσω από τη Λόρα Μιούιρ.

Είναι η μικρότερη αθλήτρια που κατέβηκε τα 2 λεπτά στα 800 μέτρα, τα 4 λεπτά στα 1500 μέτρα και τα 15 λεπτά στα 5000 μέτρα.
Γεροσκήπου FC

Η Γεροσκήπου FC είναι μια κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Αρχικά ιδρύθηκε ως Κολώνη Γεροσκήπου FC. Το 2017 μετονομάστηκε σε Γεροσκήπου FC.
Beats 1

O Beats 1 είναι ένας 24ωρος μουσικός ραδιοφωνικός σταθμός, ο οποίος ανήκει στην Apple και λειτουργεί από την ίδια. Είναι προσβάσιμος μέσω της εφαρμογής iTunes σε υπολογιστή και της Apple Music σε συσκευές iPhone, iPad, iPod Touch και Android. 

Ο σταθμός εκπέμπει ένα μείγμα ποπ, ραπ και indie μουσικής. Οι DJ του περιλαμβάνουν τον Ζέιν Λόου, ο οποίος έφυγε από το BBC Radio 1 για να συμμετάσχει στον Beats 1, τον Ίμπρο Ντάρντεν , που παρουσιάζει ραδιοφωνική εκπομπή με επίκεντρο την hip hop και η Τζούλι Αντενούγκα , η οποία επικεντρώνεται στη μουσική από το Ηνωμένο Βασίλειο. Στις 8 Ιανουαρίου 2018, ο πρώην επιμελητής της στήλης νέων κυκλοφοριών του περιοδικού "NME", Μάτ Γουίλκινσον προστέθηκε ως οικοδεσπότης του πρωινού σόου του Beats 1.
Μουσείο Ιστορίας της Ελληνικής Ενδυμασίας

Το Μουσείο Ιστορίας της Ελληνικής Ενδυμασίας είναι ένα ιδιαίτερα ενδιαφέρον μουσείο στην Αθήνα, πρωτεύουσα της Ελλάδας. Το 1988 εγκαινιάστηκε από την πρώην Υπουργό Πολιτισμού Μελίνα Μερκούρη και είναι κομμάτι του Λυκείου των Ελληνίδων, μιας μη κερδοσκοπικής εταιρείας που ιδρύθηκε το 1911. 

Οι συλλογές του μουσείου περιλαμβάνουν ελληνικές παραδοσιακές φορεσιές, κοσμήματα, αναπαραγωγές μινωικών, κλασικών και βυζαντινών ενδυμάτων, καθώς και κούκλες πορσελάνης με ελληνικές φορεσιές. 
Κατηγορία:Ένδυση στην Ελλάδα
Κατηγορία:Μουσεία στην Αθήνα
Αντωνία η Πρεσβύτερη

H Αντωνία η Πρεσβύτερη, λατιν. Antonia Major (γενν. Αύγουστος/Σεπτέμβριος 39 π.Χ.) από το γένος των Αντωνίων, ήταν μεγαλύτερη αδελφή της Αντωνίας της Νεότερης. Έγινε ανιψιά του Αυγούστου, θεία του Κλαύδιου, μεγάλη θεία του Καλιγούλα και γιαγιά του Νέρωνα.
Λαβίνια Φοντάνα

Η Λαβίνια Φοντάνα (Lavinia Fontana) (1552 - 11 Αυγούστου 1614) ήταν Ιταλίδα ζωγράφος του ύστερου Μανιερισμού, γνωστή για τις προσωπογραφίες της. Θεωρείται η πρώτη επαγγελματίας καλλιτέχνιδα στη Δυτική Ευρώπη, η οποία εργάστηκε στην ίδια σφαίρα με τους άνδρες ομολόγους της, έξω από την αυλή ή το μοναστήρι.
Αντωνία η Νεότερη

Η Αντωνία η Νεότερη, λατιν. Antonia Minor (31 Ιανουαρίου 36 π.Χ. - 1 Μαΐου 37 μ.Χ.) από το γένος των Αντωνίων, ήταν η μικρότερη αδελφή της Αντωνίας της Πρεσβύτερης. Έγινε ανιψιά του Αυγούστου, μητέρα του Κλαύδιου, γιαγιά του Καλιγούλα και μεγάλη θεία και προγιαγιά του Νέρωνα.
Παιδί 44

Το Παιδί 44, το οποίο δημοσιεύτηκε το 2008, είναι μυθιστόρημα μυστηρίου του Βρετανού συγγραφέα Τομ Ρομπ Σμιθ. Είναι το πρώτο μυθιστόρημα σε μια τριλογία με πρωταγωνιστή τον πρώην πράκτορα του MGB Λέο Ντεμίντοβ, ο οποίος διερευνά μια σειρά φοβερών δολοφονιών παιδιών στη Σοβιετική Ένωση του Ιωσήφ Στάλιν.
Δήμος Πρόμπιστιπ

Ο Δήμος Πρόμπιστιπ ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Πρόμπιστιπ ονομάζεται επίσης η πόλη στην οποία βρίσκεται η έδρα του Δήμου Πρόμπιστιπ.
GO Transit

Το GO Transit είναι ένα περιφερειακό σύστημα δημόσιας διαμετακόμισης που εξυπηρετεί την ευρύτερη περιοχή Golden Horseshoe του Οντάριο του Καναδά. Με το κέντρο της στο Union Station στο Τορόντο, τα διακριτικά πράσινα και λευκά τρένα και λεωφορεία της GO Transit εξυπηρετούν πληθυσμό άνω των επτά εκατομμυρίων σε μια έκταση άνω των 11.000 τετραγωνικών χιλιομέτρων που εκτείνεται από το Μπράντφορντ και το Κίτσενερ στα δυτικά έως το Νιούκαστλ και το Πήτερμπόροου στα ανατολικά, και από το Μπάρυ στα βόρεια μέχρι τους καταρράκτες του Νιαγάρα στο νότο. Η GO Transit μετέφερε 68,5 εκατομμύρια επιβάτες το 2017 και η πορεία της συνεχίζει να αυξάνεται. GO Transit λειτουργεί ντιζελοκίνητα τρένα διώροφα και υπεραστικά λεωφορεία, σε διαδρομές που συνδέουν με όλα τα τοπικά συστήματα διαμετακόμισης στον τομέα των υπηρεσιών της, καθώς και της Via Rail, στο εθνικό σιδηροδρομικό σύστημα του Καναδά.
Κλαυδία Μαρκέλλα

Κλαυδία Μαρκέλλα είναι το όνομα των δύο θυγατέρων του Γαΐου Κλαυδίου Μαρκέλλου του Νεότερου υπάτου το 50 π.Χ. και της Οκταβίας της Νεότερης, αδελφής του Οκταβιανού Αυγούστου· για την οποία ήταν ο πρώτος σύζυγος. Σύμφωνα με τον ιστορικό Σουητώνιο, ήταν γνωστές με το όνομα οι αδελφές Μαρκέλλες ή οι δύο Μαρκέλλες. Γεννήθηκαν στη Ρώμη και το διάστημα 40-36 π.Χ. ζούσαν με τη μητέρα τους και τον δεύτερο σύζυγό της Μάρκο Αντώνιο στην Αθήνα. Το 36 π.Χ. ο Μ. Αντώνιος τους εγκατέλειψε για την Κλεοπάτρα Ζ΄ της Αιγύπτου. Τότε η μητέρα τους τις πήρε πίσω στη Ρώμη, όπου ανατράφηκαν από τη μητέρα τους, τον Αύγουστο και τη νέα του σσύζυγο Λιβία Δρουσίλλα. Οι δύο αδελφές αποτελούν τον σύνδεσμο μεταξύ της Δημοκρατίας και της Αυτοκρατορίας της Ρώμης: με τους γάμους της και τα τέκνα τους εξασφάλισαν τις δημοκρατικές αρχές στην επόμενη γενεά.

Το όνομα Κλαυδία Μαρκέλλα αναφέρεται στις παρακάτω:

* Κλαυδία Μαρκέλλα η Πρεσβύτερη
* Κλαυδία Μαρκέλλα η Νεότερη
Οκταβία η Πρεσβύτερη

H Οκταβία η Πρεσβύτερη, λατιν. Octavia Major (πριν το 69 π.Χ. - μετά το 29 π.Χ.) από το γένος των Οκταβίων, ήταν η μεγαλύτερη, ετεροθαλής αδελφή του Αυγούστου. Λίγα γνωρίζουμε γι' αυτήν· ο Πλούταρχος τη συγχέει με την Οκταβία τη Νεότερη, αμφιθαλή αδελφή του Αυγούστου.
Ιβάνα Σπάνοβιτς

Η Ιβάνα Σπάνοβιτς (Σερβικά: Ивана Шпановић, γεν. 10 Μαΐου 1990) είναι Σέρβα αθλήτρια του στίβου που ειδικεύεται στο άλμα εις μήκος γυναικών. Είναι η κάτοχος του χάλκινου μεταλλίου στους Θερινούς Ολυμπιακούς Αγώνες 2016 στο Ρίο ντε Τζανέιρο, με επίδοση 7.08, τότε επίδοση του ρεκόρ Σερβίας.
Μάουρο Ικάρντι

Ο Μάουρο Ικάρντι ("Mauro Icardi", 19 Φεβρουαρίου 1993) είναι Αργεντινός ποδοσφαιριστής που αγωνίζεται στην Παρί Σεν Ζερμέν, ως δανεικός από την Ίντερ, και στην Εθνική Αργεντινής στη θέση του επιθετικού.
Ιντάν Όφερ

Ο Ιντάν Όφερ ( γεννημένος στις 5 Μαΐου 1955) είναι ένας Ισραηλινός επιχειρηματίας και φιλάνθρωπος στο Λονδίνο, με ενδιαφέροντα πάνω στην ναυτιλία, στην γεώτρηση και στην εξόρυξη. Είναι ο ιδρυτής της "Tanker Pacific" και διευθυντής της "Quantum Pacific Group", μιας εταιρείας μετοχών. Είναι κύριος μέτοχος της Pacific Drilling, που είναι στην λίστα του Χρηματιστηρίου της Νέας Υόρκης, της Israel Corporation που είναι στην λίστα του Χρηματιστιρίου του Τελ Αβίβ και της Kenon Holdings που είναι στην λίστα και των δύο χρηματιστηρίων. Έκανε την μεγαλύτερη δωρεά που έχει γίνει ποτέ σε μια Βρετανική σχολή επιχειρήσεων, το 2013.
Αραβονορμανδικό Παλέρμο και Καθεδρικοί Ναοί της Τσεφαλού και του Μονρεάλε

Το Αραβονορμανδικό Παλέρμο και Καθεδρικοί Ναοί της Τσεφαλού και του Μονρεάλε είναι σειρά εννέα θρησκευτικών και πολιτικών κατασκευών ευρισκόμενων επί των βορείων ακτών της Σικελίας, οι οποίες χρονολογούνται από την περίοδο του Νορμανδικό Βασίλειο της Σικελίας (1130-1194): δύο παλάτια, τρεις εκκλησίες, ένας καθεδρικός ναός και μία γέφυρα στο Παλέρμο, καθώς και οι καθεδρικοί ναοί της Τσεφαλού και του Μονρεάλε. Έχουν καταγραφεί, ως σύνολο, ως Μνημείο Παγκόσμιας Κληρονομιάς.

Οι νέοι Νορμανδοί μονάρχες προχώρησαν στην ανέγερση αριθμού κατασκευών, οι οποίες ακολουθούν, όπως αυτός έγινε γνωστός, τον αραβονορμανδικό αρχιτεκτονικό ρυθμό. Ενσωμάτωσαν τα κυριότερα χαρακτηριστικά της αραβικής και βυζαντινής αρχιτεκτονικής στην δική τους τέχνη.
Αλέξανδρος Ταμπάκης

Ο Αλέξανδρος Ταμπάκης (γεννημένος στις 8 Δεκεμβρίου 1992), γνωστός και ως Άλεξ Ταμπάκης, είναι Έλληνας τερματοφύλακας, ο οποίος αγωνίζεται στη Νορθ Καρολάινα ΦΚ της USL.
Αρχαιολογικό Μουσείο Πόρου

εναλλ.=|μικρογραφία|Εξωτερικός χώρος Αρχαιολογικού Μουσείου Πόρου.
Το Αρχαιολογικό Μουσείο Πόρου είναι ένα μουσείο που βρίσκεται στην πλατεία Κοριζή στον Πόρο. 

Το μουσείο χτίστηκε τη δεκαετία του 1960 σε οικόπεδο που δωρίστηκε από την οικογένεια Κοριζή. Οι εκθέσεις του μουσείου χρονολογούνται από τη μυκηναϊκή εποχή μέχρι τη ρωμαϊκή εποχή. 

Το μουσείο περιλαμβάνει μια αξιοσημείωτη συλλογή αντικειμένων που ανασκάφηκαν από τη Γαλλική Αρχαιολογική Σχολή στην Τροιζήνα, όπως συλλογές από επιτύμβιες στήλες, αρχαίες επιγραφές και γεωμετρικά αγγεία. Η συλλογή περιλαμβάνει επίσης, ανασκαφές του ιερού του Ποσειδώνα στην Καλαύρεια, αρχαίες επιγραφές και ελληνιστικά ειδώλια από τον Άγιο Κωνσταντίνο στα Μέθανα και αντικείμενα όπως αγγεία, χάλκινα δοχεία και ειδώλια από τις παλιές ανασκαφές στην Ερμιόνη.
Γιάκομπ Κέλετ

Ο Γιάκομπ Κέλετ ("Jakob Kehlet," γεννημένος στις 5 Σεπτεμβρίου 1980) είναι Δανός επαγγελματίας διαιτητής ποδοσφαίρου. Είναι διεθνής διαιτητής της FIFA από το 2011.
Δήμος Στιπ

Ο Δήμος Στιπ ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Στιπ ονομάζεται επίσης η πόλη στην οποία βρίσκεται η έδρα του Δήμου Στιπ.
Άγιος Ιωσήφ ο Ησυχαστής και Σπηλαιώτης

Ο Άγιος Ιωσήφ ο Ησυχαστής και Σπηλαιώτης (κατά κόσμον Φραγκίσκος Κόττης) (Λεύκες Πάρου, 2 Νοεμβρίου 1898 - Άγιον Όρος, 15 Αυγούστου 1959) ήταν Έλληνας Ορθόδοξος Μοναχός και Γέροντας (πνευματικός πατέρας και οδηγός) μικρής συνοδείας Μοναχών στο Άγιον Όρος. Η κατάταξή του ως Αγίου της Ορθοδόξου Εκκλησίας πραγματοποιήθηκε από το Οικουμενικό Πατριαρχείο Κωνσταντινουπόλεως στις 9 Μαρτίου 2020.
Φιάλη του Κλάιν

δεξιά|μικρογραφία|461x461εσ| Μια δισδιάστατη αναπαράσταση της φιάλης του Κλάιν βυθισμένης στον τρισδιάστατο χώρο
δεξιά|μικρογραφία|244x244εσ| Δομή μίας τρισδιάστατης φιάλης Klein
Στην τοπολογία, ένα κλάδο των μαθηματικών, η Φιάλη του Κλάιν ή το Μπουκάλι του Κλάιν, είναι ένα παράδειγμα μιας μη-προσανατολιζόμενης επιφάνειας. Είναι μια δισδιάστατη πολλαπλότητα πάνω στην οποία δεν μπορεί να οριστεί ένα σύστημα για τον προσδιορισμό ενός κάθετου διανύσματος. Με απλά λόγια, είναι μια μονόπλευρη επιφάνεια στην οποία, αν περπατήσει κανείς επάνω της, θα μπορούσε να φτάσει στο σημείο στο οποίο ξεκίνησε, αλλά ανάποδος, δηλαδή με το κεφάλι να είναι προς την κατεύθυνση την οποία ήταν τα πόδια του. Άλλα μη-προσανατολιζόμενα αντικείμενα περιλαμβάνουν τη λωρίδα του Μέμπιους και το πραγματικό προβολικό επίπεδο. Ενώ μια λωρίδα του Μέμπιους είναι μια επιφάνεια με σύνορο, η φιάλη του Κλάιν δεν έχει σύνορο (για σύγκριση, μια σφαίρα είναι μια προσανατολιζόμενη επιφάνεια χωρίς σύνορο). 

Η φιάλη του Κλάιν περιγράφηκε για πρώτη φορά το 1882 από τον Γερμανό μαθηματικό Φέλιξ Κλάιν. Είναι πιθανό να είχε ονομαστεί αρχικά ως η "επιφάνεια του Κλάιν" (""Kleinsche Fläche") και στη συνέχεια να παρερμηνεύτηκε ως η "φιάλη του Κλάιν" ("Kleinsche Flasche""), η οποία μπορεί να οδήγησε τελικά στην υιοθέτηση αυτού του όρου και στη γερμανική γλώσσα. 
Κατηγορία:Γεωμετρική τοπολογία
Πάμελα Ντούτκιεβιτς

Η Πάμελα Ντούτκιεβιτς (γεν. 28 Σεπτεμβρίου 1991) είναι Γερμανίδα αθλήτρια του στίβου και εμποδίστρια, με καταγωγή από την Πολωνία.

Στους Ολυμπιακούς Αγώνες 2016, τερμάτισε 4η στα ημιτελικά των 100 μέτρων με εμπόδια, χωρίς να προκριθεί στον τελικό. Στο Ευρωπαϊκό Πρωτάθλημα Κλειστού Στίβου 2017 κατέκτησε την 3η θέση και το χάλκινο μετάλλιο στα 60 μέτρα με εμπόδια. Στο Παγκόσμιο Πρωτάθλημα Στίβου 2017, με επίδοση 12.72 κατέκτησε το χάλκινο μετάλλιο. Την επόμενη χρονιά κατέκτησε το ασημένιο μετάλλιο στο Ευρωπαϊκό Πρωτάθλημα Στίβου 2018, πίσω από την Ελβίρα Χέρμαν.
Κορεανικές γλώσσες

μικρογραφία|Τα τρία κορεατικά βασίλεια τον 5ο αιώνα. Τότε, τα κορεατικά ομιλούνταν σε μια πολύ μεγαλύτερη περιοχή απ'ότι σήμερα.Οι Κορεανικές γλώσσες είναι γλωσσική οικογένεια που αποτελείται από τη σύγχρονη κορεατική γλώσσα μαζί με εξαφανισμένους αρχαίους συγγενείς που συγγένευαν περισσότερο σε σχέση με τις προτεινόμενες συνδέσεις.

Η γλώσσα Τζέτζου στο νησί Τζέτζου θεωρείται από κάποιους ως διάλεκτο της σύγχρονης κορεατικής, ενώ άλλοι την θεωρούν ξεχωριστή γλώσσα. Ορισμένοι θεωρούν ότι, αντί να είναι απομονωμένη γλώσσα, τα κορεατικά αποτελούν μια μικρή γλωσσική οικογένεια μαζί με τα Τζέτζου.
Ντόνγκιε

Οι Ντόνγκιε (κορεατική προφορά: [toŋ.je]), που σημαίνει Ανατολικοί Γιε, ήταν κορεατική φυλή που κατέλαβαν τμήματα της βορειοανατολικής Κορεατικής Χερσονήσου από περίπου τον 3ο αιώνα π.Χ. περίπου μέχρι αρχές του 5ου αιώνα. Συνόρευε με το Κόγκουριο και το Όκτζο προς τα βόρεια, το Τζίνχαν προς τα νότια και την αρχηγία Λέλανγκ της Κίνας στα δυτικά. Σήμερα, αυτή η περιοχή αποτελείται από τις επαρχίες Νότιου Χάμγκιονγκ και Κάνγκουον στην Βόρεια Κορέα, και τη Γκάνγκουο στη Νότια Κορέα.
Μπράτβουρστ

Το Μπράτβουρστ () είναι τύπος γερμανικού λουκάνικου φτιαγμένο από κρέας, βόειο κρέας, ή πιο συχνά χοιρινό. Το όνομα προέρχεται από το παλαιό άνω γερμανικό "Brätwurst", από "brät-", που σημαίνει ψιλοκομμένο κρέας, και το "Βουρστ" που σημαίνει λουκάνικο. Στα σύγχρονα γερμανικά συνδέεται συχνά με το ρήμα "braten", για τηγανιτά ή ψητά γεύματα.
Σίντι Ρόλεντερ

Η Σίντι Ρόλεντερ (γεν. 21 Αυγούστου 1989 στο σημερινό Κέμνιτς) είναι Γερμανίδα αθλήτρια του στίβου που ειδικεύεται στα σπριντ με εμπόδια.
Μίνστερ της Ουλμ

To Μίνστερ της Ουλμ (γερμανικά: "Ulmer Münster") είναι λουθηρανική εκκλησία η οποία βρίσκεται στην Ουλμ, στο κρατίδιο Βάδη-Βυρτεμβέργη, Γερμανία. Το κωδωνοστάσιο του ναού έχει ύψος 161,5 μέτρα, γεγονός που καθιστά την εκκλησία την ψηλότερη στον κόσμο, μέχρι να ολοκληρωθεί η Σαγράδα Φαμίλια στην Βαρκελώνη, και την πέμπτη ψηλότερη κατασκευή που χτίστηκε πριν τον 20ό αιώνα.

Αν και μερικές φορές αναφέρεται ως ο καθεδρικός της Ουλμ εξαιτίας του μεγάλου μεγέθους της, η εκκλησία δεν είναι καθεδρικός ναός και δεν ήταν ποτέ έδρα επισκόπου. Αν και οι πύργοι και όλα τα αρχιτεκτονικά στοιχεία είναι από πέτρα, προσελκύοντας την προσοχή των επισκεπτών, το μεγαλύτερο τμήμα των τοίχων, συμπεριλαμβανομένων των προσόψεων του κλίτους και της χορωδίας, αποτελείται από ορατά τούβλα και έτσι αναφέρεται μερικές φορές ως πλίνθινη εκκλησία. Ως τέτοια, είναι από τις μεγαλύτερες στον κόσμο, μετά τη Βασιλική του Σαν Πετρόνιο στην Μπολόνια και έχει ίδιο μέγεθος με τη Φράουενκιρχε στο Μόναχο και τον ναό της Παναγίας στο Γκντανσκ.

Η κατασκευή του Μίνστερ της Ουλμ ξεκίνησε τη γοτθική εποχή, αλλά ολοκληρώθηκε στο τέλος του 19ου αιώνα. Παρόλα αυτά, ολόκληρη η εκκλησία, εκτός των πύργων και τμήματος των εξωτερικών διακοσμήσεων, είχε ολοκληρωθεί πριν τη διακοπή των εργασιών, σε αντίθεση με τον καθεδρικό της Κολωνίας, ο οποίος είχε παραμείνει ημιτελής.

Οι επισκέπτες μπορούν να ανεβούν τα 768 σκαλιά τα οποία οδηγούν στην κορυφή του κωδωνοστασίου. Η θέα από τα 143 μέτρα είναι πανοραμική και διακρίνεται πέρα από την Ουλμ, η Νόι-Ουλμ (Νέα Ουλμ) στη Βαυαρία και, όταν ο καιρός είναι καθαρός, οι Άλπεις, από το Ζαίντις μέχρι το Τσούγκσπιτσε. Το τελευταίο κλιμακοστάσιο είναι ψηλό, σπειροειδές και στενό, καθώς μετά βίας χωρά να περάσει ένα άτομο.
Πλατενμπάου

Ένα τυπικό πλατενμπάου χαμηλού ύψους, στο [[Βερολίνο]]
μικρογραφία|Το μεγαλύτερο νοϊμπαουγκέμπιετ στην Ανατολική Γερμανία, το Βερολίνο-Μάρτσαν (1987)
Το Πλατενμπάου (πληθυντικός: , ) είναι κτίριο κατασκευασμένο από μεγάλες, προκατασκευασμένες πλάκες από σκυρόδεμα. Η λέξη είναι σύνθετη από το πλάττε (σε αυτό το πλαίσιο: πίνακας) και μπάου (το κτίριο).

Αν και θεωρείται συχνά χαρακτηριστικό της Ανατολικής Γερμανίας, η προκατασκευασμένη κατασκευή είναι μέθοδος που χρησιμοποιήθηκε εκτενώς στη Δυτική Γερμανία και αλλού, ιδίως στη δημόσια στέγαση. Στα ελληνικά ονομάζεται πολυκατοικία.
Σανσουσί

Το Σανσουσί ("Sanssouci") είναι ανάκτορο το οποίο βρίσκεται στο Πότσνταμ, κοντά στο Βερολίνο. Κατασκευάστηκε ως το θερινό ανάκτορο του Φρειδερίκου του Μεγάλου, βασιλιά της Πρωσίας και είναι κτισμένο σε ρυθμό ροκοκό. Αναφέρεται συχνά ως το γερμανικό αντίπαλο δέος των Βερσαλλιών, παρά το πολύ μικρότερο μέγεθός του. Περιβάλλεται από πάρκο, στο οποίο βρίσκονται αμπελώνες, κήποι, περίπτερα και ναοί.
Τα περίτεχνα φανάρια μπροστά από το Παλάτι κατασκευάστηκαν τιμής ένεκεν για τα 35α γενέθλια του βασιλιά απο τον διάσημο αυστροουγγαρό καλλιτέχνη Βόχτντενσταιν . 

Το παλάτι σχεδιάστηκε/κτίστηκε από τον Γκέοργκ Βεντσεσλάους φον Κνόμπελσντορφ ανάμεσα στο 1745 και το 1747 για να εκπληρώσει την ανάγκη του βασιλιά Φρειδερίκου για μία ιδιωτική κατοικία όπου θα μπορεί να ξεκουράζεται μακριά από το τελετουργικό και την επισημότητα της αυλής του Βερολίνου. Το όνομα του ανακτόρου δίνει έμφαση σε αυτό, καθώς προέρχεται από τη γαλλική φράση η οποία σημαίνει χωρίς έγνοιες, συμβολίζοντας το ανάκτορο ως χώρο ανάπαυσης και όχι εξουσίας.

Το Σανσουσί είναι λίγο μεγαλύτερο από μία μεγάλη βίλα. Περιλαμβάνει μόνο δέκα κυρίως δωμάτια, τα οποία κτίστηκαν στην κορυφή ενός λόφο στο κέντρο του πάρκου. Η επιρροή του βασιλιά Φρειδερίκου στη διακόσμηση και στον σχεδιασμό ήταν τόσο μεγάλη ώστε ο ρυθμός του παλατιού να αναφέρεται ως ροκοκό του Φρειδερίκου και τα αισθήματά του για το ανάκτορο ήταν τόσο έντονα ώστε είχε πει ότι «το μέρος θα πεθάνει μαζί του». Εξαιτίας μιας διαφωνίας για τη θέση του παλατιού, ο Κνόμπελσντορφ απολύθηκε το 1746 και το έργο ολοκλήρωσε ο Ολλανδός αρχιτέκτονας Γιαν Μπούμαν.

Κατά τη διάρκεια του 19ου αιώνα, το παλάτι έγινε κατοικία του Φρειδερίκου Γουλιέλμου Δ΄. Προσέλαβε τον αρχιτέκτονα Λούτβιγκ Πέρσιους για να ανακαινίσει και να μεγαλώσει το παλάτι, ενώ ο Φέρντιναντ φον Άρνιμ ανέλαβε να βελτιώσει τη θέα του παλατιού. Το Πότσνταμ, με τα παλάτια του, ήταν ένα αγαπημένο μέρος διαμονής της γερμανικής αυτοκρατορικής οικογένειας μέχρι τη πτώση του Οίκου των Χοεντσόλερν το 1918.

Μετά τον Β΄ Παγκόσμιο Πόλεμο, το παλάτι έγινε τουριστικό αξιοθέατο στην Ανατολική Γερμανία. Μετά την ενοποίηση της Γερμανίας το 1990, το σώμα του Φρειδερίκου επιστράφηκε στο παλάτι και θάφτηκε σε ένα νέο τάφο με θέα τους κήπους. Το Σανσουσί και οι κήποι του ανακηρύχθηκαν Μνημείο Παγκόσμιας Κληρονομιάς το 1990.
Στεριά

Χάρτης που δείχνει τις εκτάσεις [[Γη|της Γης]] που είναι στεριές, σε αποχρώσεις του πράσινου και του κίτρινου.
Απόκρημνες ακτές στη Θέση του Ιππότη στη [[Νέα Ζηλανδία]]
Η Στεριά, συνώνυμη της λέξης ξηρά και χέρσος, είναι το τμήμα της επιφάνειας της Γης που δεν καλύπτεται από νερό, δηλαδή δεν είναι θάλασσα ή λίμνη. Η συντριπτική πλειοψηφία των ανθρώπινων δραστηριοτήτων σε όλη την πορεία της ιστορίας έχει συμβεί σε στεριανές περιοχές που υποστηρίζουν τη γεωργία, τους οικοτόπους, και είναι πηγές φυσικών πόρων. Ορισμένες μορφές ζωής (με συμπεριλαμβανόμενα χερσαία φυτά και χερσαία ζώα) έχουν προκύψει από εξέλιξη προγενέστερων ειδών που ζούσαν σε σώματα νερού.

Οι περιοχές όπου η στεριά συναντά μεγάλα σώματα νερού ονομάζονται παράκτιες ζώνες. Η διάκριση μεταξύ της στεριάς και του νερού είναι μια θεμελιώδης έννοια για τον άνθρωπο. Για την οριοθέτηση μεταξύ της στεριάς και των υδάτων αρμόδιες είναι οι τοπικές αρχές που έχουν θεσπίσει τους σχετικούς κανονισμούς. Για παράδειγμα, τα θαλάσσια σύνορα συμφωνήθηκαν στα πλαίσια πολιτικής οριοθέτησης. Υπάρχει μεγάλη ποικιλία από φυσικούς φραγμούς που καθιστούν την εν λόγω διάκριση ξεκάθαρη. Οι γεωμορφές στερεών βράχων ξεχωρίζονται με μεγαλύτερη ακρίβεια από ότι οι ελώδεις ή βαλτώδεις τοποθεσίες, εφόσον τα σημεία στα οποία η στεριά τελειώνει και αρχίζει το νερό δεν είναι ευδιάκριτα ή σταθερά. Η οριοθέτηση επηρεάζεται από φυσικά φαινόμενα όπως οι παλίρροιες και από τις καιρικές συνθήκες.
Τζουζέπε Μπέργκομι

Ο Τζουζέπε Μπέργκομι ("Giuseppe Bergomi", 22 Δεκεμβρίου 1963) είναι Ιταλός πρώην διεθνής ποδοσφαιριστής.
Αλέξιος Φέτσιος

Ο Αλέξιος Φέτσιος ήταν Έλληνας σκοπευτής. Αγωνίστηκε στους θερινούς Ολυμπιακούς Αγώνες του 1896 στην Αθήνα.

Συμμετείχε σε 2 αγωνίσματα σκοποβολής. Στο στρατιωτικό τουφέκι, κατετάγη ενδέκατος με 894 βαθμούς. Στη δεύτερη σειρά των 10 βολών, σημείωσε 272 βαθμούς. Το σκορ και η θέση του στο ελεύθερο τουφέκι είναι άγνωστα, εκτός από το ότι δεν κέρδισε ένα μετάλλιο.
Κατηγορία:Σκοπευτές στους Θερινούς Ολυμπιακούς Αγώνες 1896
Καρλ Χάινριχ Μπέκερ

Ο Καρλ Χάινριχ Μπέκερ (γερμανικά: "Carl Heinrich Becker", Άμστερνταμ, 12 Απριλίου 1876 - Βερολίνο, 10 Φεβρουαρίου 1933) ήταν διακεκριμένος Γερμανός ισλαμολόγος, οριενταλιστής και πολιτικός που άκμασε κατά το πρώτο μισό του 20ού αιώνα. Διακρίθηκε για τις μελέτες του στο ισλάμ και για τις μεταρρυθμίσεις του στον τομέα της παιδείας.
Αλέξανδρος Κούρος

Ο Αλέξανδρος Κούρος (γεννημένος στις 21 Αυγούστου 1993) είναι Αλβανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Κέρκυρα.
Αντελοθανάσης

Ο Αντελοθανάσης ήταν Έλληνας σκοπευτής. Αγωνίστηκε στους θερινούς Ολυμπιακούς Αγώνες του 1896 στην Αθήνα.

Συμμετείχε στο αγώνισμα του ελεύθερου τουφεκιού. Η θέση και η βαθμολογία του στο αγώνισμα δεν είναι γνωστά, αν και δεν τελείωσε στην πρώτη πεντάδα.


Κατηγορία:Σκοπευτές στους Θερινούς Ολυμπιακούς Αγώνες 1896
Χρήστος Σέχου

Ο Χρήστος Σέχου (Ερέτρια, 1 Μαρτίου 2000) είναι Έλληνας ποδοσφαιριστής με καταγωγή από την Αλβανία, που αγωνίζεται ως επιθετικός στον Παναθηναϊκό.
BMW Σειρά 4

Η BMW Σειρά 4 είναι μια σειρά 2-πορτων μοντέλων coupé, καμπριολέ και fastback που κατασκευάζονται από τη γερμανική αυτοκινητοβιομηχανία BMW από το 2013. Παρουσιάστηκε στο Διεθνές Σαλόνι Αυτοκινήτου της Βόρειας Αμερικής τον Ιανουάριο του 2013 στο Ντιτρόιτ. 

Ιστορικά, η Σειρά 4 δημιουργήθηκε όταν η BMW διαχώρισε τα 2-πορτα μοντέλα της Σειράς 3 (coupé και convertible) σε ξεχωριστή σειρά. Το 2014 προστέθηκε το στυλ του αμαξώματος 4 Series Gran Coupé, με 4 πόρτες.
Άρμιν Μούγιακιτς

Ο Άρμιν Μούγιακιτς ("Armin Mujakic," γεννημένος στις 7 Μαρτίου 1995) είναι Αυστριακός ποδοσφαιριστής, ο οποίος αγωνίζεται ως μέσος για τον Ατρόμητο.
Κέλυ Τουσμάνωφ

εναλλ.=Η Κέλυ Τουσμάνωφ το 2018|μικρογραφία|280x280εσ|Η Κέλυ Τουσμάνωφ το 2018

Η Κέλυ Τουσμάνωφ (Αγγελική Τουσμάνωφ) είναι υψίφωνος, δραματική κολορατούρα.

#http://www.ert.gr/perifereiakoi-stathmoi/kerkira/kerkyra-synaylia-tis-kapodistrias/
Τζιανμάρκο Ταμπέρι

Ο Τζιανμάρκο Ταμπέρι (γεν. 1 Ιουνίου 1992) είναι Ιταλός αθλητής του στίβου, που ειδικεύεται στο άλμα εις ύψος. Είναι ο πρωταθλητής Ευρώπης 2016.
Ματέους Πρζιμπίλκο

Ο Ματέους Πρζιμπίλκο (γεν. 9 Μαρτίου 1992) είναι Γερμανός αθλητής του στίβου, που ειδικεύεται στο άλμα εις ύψος. Είναι ο πρωταθλητής Ευρώπης 2018.

Κέρδισε δύο μετάλλια στη σεζόν 2018, ένα χάλκινο στο Παγκόσμιο Πρωτάθλημα Κλειστού Στίβου 2018, και το χρυσό μετάλλιο στο Ευρωπαϊκό Πρωτάθλημα Στίβου 2018, με άλμα στα 2.35 μ.
Κριστίνα Σβάνιτς

Η Κριστίνα Σβάνιτς (γεν. 24 Δεκεμβρίου 1985) είναι Γερμανίδα αθλήτρια του στίβου, που ειδικεύεται στη σφαιροβολία γυναικών.
Χαφιζουλάχ Αμίν

Ο Χαφιζουλάχ Αμίν (παστού/νταρί: , 1 Αυγούστου 1929 – 27 Δεκεμβρίου 1979) ήταν Αφγανός κομμουνιστής πολιτικός κατά τη διάρκεια του Ψυχρού Πολέμου. Ο Αμίν γεννήθηκε στο Παγκμάν και σπούδασε στο Πανεπιστήμιο της Καμπούλ. Μετά το πέρας των σπουδών του ξεκίνησε σταδιοδρομία ως εκπαιδευτικός. Μετά από λίγα χρόνια σε αυτό το επάγγελμα, πήγε στις Ηνωμένες Πολιτείες για να συνεχίσει τις σπουδές του. Επισκέφθηκε τις Ηνωμένες Πολιτείες για δεύτερη φορά πριν μετακομίσει μόνιμα στο Αφγανιστάν ξεκινώντας παράλληλα τη σταδιοδρομία του στη ριζοσπαστική πολιτική. Υπήρξε υποψήφιος στις κοινοβουλευτικές εκλογές του 1965, αλλά απέτυχε να εκλεγεί. Ο Αμίν ήταν το μοναδικό μέλος του κόμματος Χαλκ που εξελέγη στο κοινοβούλιο στις κοινοβουλευτικές εκλογές του 1969, βελτιώνοντας έτσι τη θέση του στο κόμμα. Ήταν ένας από τους κορυφαίους διοργανωτές της εξέγερσης του Σαούρ που ανέτρεψε την κυβέρνηση του Μοχάμεντ Νταούντ Χαν. 

Η σύντομη προεδρία του Αμίν χαρακτηρίστηκε από αντιπαραθέσεις από την αρχή μέχρι το τέλος της. Ήρθε στην εξουσία εκθρονίζοντας τον προκάτοχό του Νουρ Μουχαμάντ Ταρακί και αργότερα διέταξε τον θάνατό του. Ο Αμίν προσπάθησε να κερδίσει τη στήριξη από εκείνους που εξεγέρθηκαν κατά του κομμουνιστικού καθεστώτος που είχε ξεκινήσει υπό τον Ταρακί, αλλά η κυβέρνησή του δεν μπόρεσε να λύσει αυτό το πρόβλημα. Πολλοί Αφγανοί θεώρησαν τον Αμίν υπεύθυνο για τα σκληρότερα μέτρα του καθεστώτος όπως η διαταγή για χιλιάδες εκτελέσεις. Η Σοβιετική Ένωση, η οποία ήταν δυσαρεστημένη από τον Αμίν και ισχυρίστηκε επίσης ότι θα μπορούσε να είναι πράκτορας της CIA, παρενέβη στο Αφγανιστάν, επικαλούμενη την Εικοσαετή Συνθήκη Φιλίας μεταξύ του Αφγανιστάν και της Σοβιετικής Ένωσης. Ο Αμίν δολοφονήθηκε από τους Σοβιετικούς στις 27 Δεκεμβρίου 1979, στο πλαίσιο της επιχείρησης Καταιγίδα-333, έχοντας διακυβερνήσει για λίγο περισσότερο από τρεις μήνες.
Ολίβια Κόλμαν

Η Σάρα Κάρολαϊν Ολίβια Κόλμαν (αγγλ. Sarah Caroline Olivia Colman), (30 Ιανουαρίου 1974) είναι Βρετανίδα ηθοποιός, βραβευμένη με Όσκαρ Α' Γυναικείου Ρόλου για την ερμηνεία της στην ταινία του 2018 "Η Ευνοούμενη (The Favorite)", ενώ έχει επίσης τιμηθεί με τέσσερα BAFTA, δυο Χρυσές Σφαίρες και τέσσερα βραβεία ανεξάρτητου βρετανικού κινηματογράφου. Η Κόλμαν έχει υπάρξει υποψήφια για βραβείο Έμμυ δυο φορές. 

Η ηθοποιός αποφοίτησε από τη δραματική σχολή του "Old Vic" του Μπρίστολ και ξεκίνησε την καριέρα της συμμετέχοντας σε τηλεοπτικές παραγωγές. Η πρώτη της τηλεοπτική εμφανιση ήταν στη σειρά του 2004 "The Peep Show" στο ρόλο της Σόφι Τσάπμαν και συνέχισε με συμμετοχές στις σειρές "Green Wing (2004–2006)", "Beautiful People (2008–2009)", "Rev. (2010–2014)", "Twenty Twelve (2011–2012)", and "Fleabag (2016)", ερμηνεύοντας κυρίως κωμικούς ρόλους. 

Η Κόλμαν έλαβε το βραβείο BAFTA καλύτερης κωμικής ερμηνείας για τη συμμετοχή της στη σειρά "Twenty Twelve" το 2012 και βραβείο BAFTA Β' Γυναικείου Ρόλου το 2013 για την ερμηνεία της στη σειρά "Accused". Το 2014 έλαβε βραβείο BAFTA Α' Γυναικείου Ρόλου για την ερμηνεία της στη σειρά "Broadchurch" όπου υποδύθηκε την Έλι Μίλερ. Έπειτα το 2016 βραβεύτηκε με Χρυσή Σφαίρα Β' Γυναικείου Ρόλου σε τηλεοπτική σειρά για το ρόλο της στη σειρά "The Night Manager" για τον οποίον υπήρξε υποψήφια και για βραβείο Έμμυ. 

Στον κινηματογράφο, η ηθοοποιός έλαβε αρχικά θετικές κριτικές για την ερμηνεία της στην ταινία του Πάντι Κόνσινταϊν "Τυραννόσαυρος (Tyrannosaur, 2011)" το 2011 κι έπειτα εμφανίστηκε στις ταινίες "Η Σιδηρά Κυρία (The Iron Lady, 2011)" στο ρόλο της Κάρολ Θάτσερ, "Σαββατοκύριακο στο Χάιντ Παρκ (Hyde Park on Hudson, 2012)" στο ρόλο της Βασίλισσας Ελισάβετ της Αγγλίας, "Σε λάθος Χρόνο (Locke, 2013)", "The Thirteenth Tale, 2013" και "Ο Αστακός (The Lobster, 2015)" που σηματοδότησε την πρώτη της συνεργασία με το Γιώργο Λάνθιμο. Η δεύτερη της συνεργασία με το Λάνθιμο, στην ταινία "Η Ευνοούμενη (The Favourite)" το 2018 ήταν άκρως επιτυχημένη εφόσον η ερμηνεία της στην ταινία απέσπασε διθυραμβικές κριτικές και της χάρισε το Όσκαρ Α' Γυναικείου Ρόλου.
Έλληνες της Σουηδίας

Οι Έλληνες της Σουηδίας, επίσης γνωστοί ως Ελληνοσουηδοί, αποτελούνται από άτομα ελληνικής υπηκοότητας που έχουν εγκατασταθεί στη Σουηδία, καθώς και Σουηδούς κατοίκους ελληνικής κληρονομιάς. 

Υπάρχουν 17.060 άτομα που γεννήθηκαν στην Ελλάδα και σήμερα ζουν στη Σουηδία, καθώς και 14.097 άτομα που γεννήθηκαν στη Σουηδία με τουλάχιστον ένα γονέα που γεννήθηκε στην Ελλάδα. Η ελληνική κοινότητα στη Σουηδία εκτιμάται ότι ανέρχεται από 12.000 έως 15.000 άτομα μέχρι το 2008. Βρίσκονται κυρίως στο νότιο τμήμα της Σουηδίας, ιδίως γύρω από τη Στοκχόλμη.
Δήμος Ζρνόβτσι

Ο Δήμος Ζρνόβτσι () είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Ζρνόβτσι ονομάζεται επίσης το χωριό στο οποίο βρίσκεται η έδρα του Δήμου Ζρνόβτσι.
Άλβαρο Μόρτε

Ο Άλβαρο Αντόνιο Γαρθία (Αλχεθίρας 23 Φεβρουαρίου 1975), γνωστός επαγγελματικά ως Άλβαρο Μόρτε, είναι Ισπανός ηθοποιός. Έγινε διάσημος παγκοσμίως από τον ρόλο του Σέρχιο "Ελ Προφεσόρ" Μαρκίνα στην ισπανική σειρά La Casa de Papel (ελληνικά: Η τέλεια ληστεία), που προβλήθηκε αρχικά από το Antena 3 και τώρα από το Netflix.
Σωτήριος Παπαγιαννόπουλος

Ο Σωτήριος Παπαγιαννόπουλος (γενν. στις 5 Σεπτεμβρίου 1990) είναι Ελληνοσουηδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την ΦΚ Κοπεγχάγη.
Σατίλι

Το Σατίλι (γεωργιανά: შატილი, Šat’ili) είναι ιστορικό χωριό στη Γεωργία, κοντά στα σύνορα με την Τσετσενία. Βρίσκεται στη βόρεια πλαγιά των βουνών του Μεγάλου Καυκάσου, στην ιστορική γεωργιανή επαρχία Άνω Χεβσουρέτι, η οποία αποτελεί σήμερα μέρος της σύγχρονης περιφέρειας (μχάρε) Μτσχέτα-Μτιανέτι. Από την απογραφή του 2014, ο πληθυσμός του χωριού ήταν 22 κάτοικοι.
Εκκλησία της Κανγκασαλά

Η Εκκλησία της Κανγκασαλά () είναι λουθηρανική εκκλησία στην Κανγκασαλά της Φινλανδίας.
Μαρκ Σιφναίος

Ο Μαρκ Σιφναίος (Άμστερνταμ, γενν. 24 Νοεμβρίου 1996) είναι Ολλανδός ποδοσφαιριστής, ο οποίος αγωνίζεται ως επιθετικός για την ΦΚ Κίασσο.
Θερμόπολις

Η Θερμόπολις (αγγλικά: Thermopolis) είναι η μεγαλύτερη πόλη στην Κομητεία Χοτ Σπρίνγκς του Ουαϊόμινγκ, στις Ηνωμένες Πολιτείες, αλλά και η έδρα της κομητείας. Από την απογραφή του 2010, ο πληθυσμός της πόλης ήταν 3.009 κάτοικοι.

Φιλοξενεί πολυάριθμες φυσικές ιαματικές πηγές, στις οποίες τα πλούσια σε μέταλλα ύδατα είναι θερμαινόμενα με γεωθερμικές διεργασίες. Η πόλη ονομάζεται έτσι για τις θερμές πηγές που βρίσκονται εκεί.

Η πόλη διεκδικεί τη μεγαλύτερη μεταλλική ιαματική πηγή του κόσμου, κατάλληλα ονομαζόμενη The Big Spring («Η Μεγάλη Πηγή»), ως μέρος του Κρατικού Πάρκου Χοτ Σπρίνγκς του Ουαϊόμινγκ (Hot Springs State Park). Οι πηγές είναι ανοικτές στο κοινό δωρεάν, ως μέρος μιας συνθήκης του 1896 που υπογράφηκε με τις ινδικές φυλές Σοσόνι και Αραπάχο.

Απολιθώματα δεινοσαύρων βρέθηκαν στο Warm Springs Ranch το 1993, και λίγο μετά ιδρύθηκε το Κέντρο Δεινοσαύρων του Ουαϊόμινγκ (Wyoming Dinosaur Center).
Δήμος Σβέτι Νίκολε

Ο Δήμος Σβέτι Νίκολε ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Σβέτι Νίκολε ονομάζεται επίσης η πόλη στην οποία βρίσκεται η έδρα του Δήμου Σβέτι Νίκολε.
Ασυρίσκα ΦΦ

Η Ασυρίσκα Φοτμπολσφερένινγκεν, γνωστή ως Ασυρίσκα ΦΦ, είναι ένας σουηδικός ποδοσφαιρικός σύλλογος με έδρα το Södertälje στην κομητείας της Στοκχόλμης. Ο σύλλογος, που δημιουργήθηκε το 1974 από Ασσύριους μετανάστες, έχει προχωρήσει μέσω των κατηγοριών και παίζει σήμερα στην τέταρτη κατηγορία της Σουηδίας, τη Ντιβίζιον 2. Έπαιξε στην κορυφαία κατηγορία, την Άλσβενσκαν, το 2005, όπου οι αγώνες της μεταδόθηκαν σε περισσότερες από 80 χώρες. Ο σύλλογος έχει επίσης παίξει έναν τελικό στο Κύπελλο Σουηδίας, στον οποίο έχασε από την Έλφσμποργκ το 2003. 

Η Ασυρίσκα θεωρείται συχνά ως αναπληρωματική εθνική ομάδα των Ασσύριων. 

Η ομάδα έχει μια βάση φιλάθλων από όλο τον κόσμο και έχει επίσης το δικό της ποπ τραγούδι, το οποίο ονομάζεται «Η Ασσυριακή μου ομάδα - η ομάδα του ονείρου μου». Ένα ντοκιμαντέρ για την Ασυρίσκα που ονομάζεται «Ασυρίσκα: μια Εθνική Ομάδα χωρίς ένα Έθνος» δημιουργήθηκε, επίσης το 2006, από τους Νούρι Κίνο και Έρικ Σάντμπεργκ. Η επιτυχία του ντοκιμαντέρ του επέτρεψε να κερδίσει το Βραβείο Golden Palm στο Φεστιβάλ Κινηματογράφου Μπέβερλι Χιλς.
Σαν Τζοβάννι ντελι Ερεμίτι

Ο Σαν Τζοβάννι ντελι Ερεμίτι (ιταλικά: "San Giovanni degli Eremiti", μτφ. "Άγιος Ιωάννης των Ερημιτών") είναι εκκλησία στο Παλέρμο της Σικελίας, πλησίον του Παλάτσο ντεϊ Νορμάνι.
Άδικος κόσμος

Ο Άδικος κόσμος είναι ελληνική ταινία του 2011 σε σκηνοθεσία Φίλιππου Τσίτου. 

Η ταινία κέρδισε το βραβείο καλύτερης ταινίας στα 3α Βραβεία Ελληνικής Ακαδημίας Κινηματογράφου, ενώ στο Διεθνές Φεστιβάλ Κινηματογράφου του Σαν Σεμπαστιάν, οπού και έκανε παγκόσμια πρεμιέρα, ο Τσίτος κέρδισε το βραβείο καλύτερου σκηνοθέτη και ο Αντώνης Καφετζόπουλος το βραβείο καλύτερου ηθοποιού. Επιλέχθηκε ως η ελληνική πρόταση για το βραβείο ξενόγλωσσης ταινίας στα 85α Βραβεία Όσκαρ, ωστόσο δεν συμπεριλήφθηκε στην τελική πεντάδα.
Μαρίνα Φλοίσβου

thumb|280px|Η προκυμαία της μαρίνας, από πίσω πολυάριθμα εστιατόρια και καφετέρειες

Η μαρίνα Φλοίσβου είναι μια μεγάλη μαρίνα που βρίσκεται στην ομώνυμη συνοικία του Παλαιού Φαλήρου. Στη μαρίνα ελλιμενίζεται πλήθωρα ιδιωτικών σκαφών πολυτελείας, ενώ ταυτόχρονα διαθέτει πάρκο με παιδική χαρά καθώς και διάφορα εστιατόρια, καφέ και μπαρ, όντας έτσι ένας πόλος έλξης για την αναψυχή των κατοίκων της Αθήνας και των επισκεπτών της. Στη μαρίνα επίσης βρίσκονται οι εγκαταστάσεις του Ναυτικού Ομίλου Παλαιού Φαλήρου. Η πρόσβαση σε αυτήν γίνεται από τους σταθμούς του τραμ Πάρκο Φλοίσβου και Τροκαντερό.

Η Μαρίνα Φλοίσβου είναι επίσης το σημείο όπου βρίσκεται ελλιμενισμένο το Θωρηκτό Αβέρωφ, το πλέον ιστορικό πολεμικό πλοίο της νεότερης Ελλάδας.
Έλενα Ασημακοπούλου

Η Έλενα Ασημακοπούλου (Αθήνα, 27 Ιανουαρίου 1984) είναι Ελληνίδα ηθοποιός και επιχειρηματίας. 

Το 2006 κέρδισε τον τίτλο Β' Μις Ελλάς στον Διαγωνισμό Ομορφιάς ANT1.

Τα τελευταία χρόνια έχει ιδρύσει εταιρία υποδημάτων, με την επωνυμία "Scarpiamo by Elena Asimakopoulou".
Hatrið mun sigra

Το Hatrið mun sigra είναι τραγούδι από το ισλανδικό συγκρότημα Hatari. Εκπροσώπησε την στον στο Τελ Αβίβ του Ισραήλ και στον τελικό κατέλαβε την 10η θέση με 234 βαθμούς.
KEiiNO

Οι Keiino (στιλιστικά ως KEiiNO; παράγωγη λέξη του "Kautokeino"), είναι νορβηγικό συγκρότημα που συγκροτείται από τον Σαάμι rapper και τον joiker Φρεντ Ρενέ Όβεργκορντ Μπούλιγιο, τους Νορβηγούς τραγουδιστές Αλεξάντρα Ρόταν και Τομ Χιούγκο Χέρμανσσεν. Το συγκρότημα δημιουργήθηκε στα τέλη του 2018 για την προετοιμασία για συμμετοχή στο Melodi Grand Prix 2019.

Η ομάδα συμμετέχει στον διαγωνισμό με το τραγούδι "Spirit in the Sky", ένα τραγούδι που η ομάδα λέει ότι εμπνέεται από τους ιστορικούς αγώνες για ισότητα ανεξάρτητα από το φύλο ή τον σεξουαλικό προσανατολισμό που έχει ο καθένας.

Ως αποτέλεσμα της νίκης στο Melodi Grand Prix, η ομάδα θα εκπροσωπήσει τη Νορβηγία στο διαγωνισμό τραγουδιού της Eurovision 2019 με το τραγούδι Spirit in the Sky.
Telemóveis

Το Telemóveis είναι τραγούδι από τον Πορτογάλο τραγουδιστή Κόναν Οσίρις. Το τραγούδι εκπροσώπησε την στον στο Τελ Αβίβ του Ισραήλ αλλά απέτυχε να προκριθεί στον τελικό του διαγωνισμού.
Sul tsin iare

Το Sul tsin iare είναι τραγούδι από τον Γεωργιανό τραγουδιστή Ότο Νεμσάντζε. Το τραγούδι εκπροσώπησε τη στον στο Τελ Αβίβ του Ισραήλ αλλά δεν προκρίθηκε στον τελικό.
Βαγγέλης Παυλίδης

Ο Βαγγέλης Παυλίδης (γεννημένος στις 21 Νοεμβρίου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τη Βίλεμ ΙΙ.
Άννα Οντομπέσκου

Η Άννα Οντομπέσκου (γεννημένη στις 3 Δεκεμβρίου 1991 στο Ντουμποσάρι) είναι Μολδαβή τραγουδίστρια. Θα εκπροσωπήσει τη χώρα της στο διαγωνισμό τραγουδιού της Eurovision 2019 με το τραγούδι της "Stay". Κέρδισε την εθνική επιλογή της χώρας,το "O melodie pentru Europa" στις 2 Μαρτίου 2019.

Πτυχιούχος στην Ακαδημία Μουσικής, Θεάτρου και Πλαστικών Τεχνών του Κισινάου, η Άννα Οντομπέσκου συμμετείχε στο O melodie pentru Europa 2019, τη διαδικασία επιλογής της Μολδαβίας για την αναζήτηση του εθνικού εκπροσώπου για τη Eurovision, με το Stay. Αποδείχθηκε ότι ήταν η πιο ψηφισμένη από την κριτική επιτροπή και το δεύτερο φαβορί στην τηλεψηφοφορία, κερδίζοντας αρκετούς πόντους για να γίνει ο νικητής και να γίνει ο εκπρόσωπος της Μολδαβίας στην Eurovision 2019 στο Τελ Αβίβ.
Το τραγούδι της δεν προκρίθηκε στον τελικό του διαγωνισμού.
Μητέρα Αρμενία

Μητέρα Αρμενία ( ) είναι μια γυναικεία προσωποποίηση της Αρμενίας . Η πιο δημοφιλής απεικόνιση της είναι ένα μνημειώδες άγαλμα στο Πάρκο της Δόξας με θέα στην πρωτεύουσα του Ερεβάν της Αρμενίας.
Ρόλαντ Ούγκραϊ

Ο Ρόλαντ Ούγκραϊ ("Roland Ugrai," γεννημένος στις 13 Νοεμβρίου 1992, Μπεκεστσάμπα) είναι Ούγγρος επαγγελματίας ποδοσφαιριστής, ο οποίος αγωνίζεται ως επιθετικός για τη Χόνβεντ Βουδαπέστης.
Hatari

Οι Hatari είναι ένα techno anti-capitalistic, opera-influenced performance act,into more pop, ice pop,doomsday bondage, bonanza style ,bdsm(post) art, entourage troupe, performance troupe με techno/punk influence elements και punk rock συγκρότημα από το Ρέικιαβικ της Ισλανδίας. Η μπάντα αποτελείται από τον Κλέμενς Χάννιγκαν, τον Ματτίας Χάραλνσσον και τον Ίναρ Στεφάνσσον. Η ομάδα κυκλοφόρησε ένα EP και έναν ορισμένο αριθμό singles. Οι Hatari είναι γνωστοί για τις ζωντανές εμφανίσεις τους, συμπεριλαμβανομένων των κοστουμιών που έχουν εμπνευστεί από το BDSM. Οι Hatari περιγράφουν τον εαυτό τους ως μια «αντι-καπιταλιστική ομάδα τέχνης τεχνικής επίδοσης BDSM» και ισχυρίζονται ότι ο πρωταρχικός στόχος του ομίλου είναι να επιφέρει την πτώση του καπιταλισμού. Οι Hatari εκπροσώπησαν την Ισλανδία στον Διαγωνισμό Τραγουδιού της Eurovision 2019 με το τραγούδι τους "Hatrið mun sigra".
Κωνσταντίνος Κωτσόπουλος

Ο Κωνσταντίνος Κωτσόπουλος (γεννημένος στις 21 Φεβρουαρίου 1997, Βέροια) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Ατρόμητο.
Εμανουέλ Κονέ

Ο Κουαματιέν Εμανουέλ Κονέ ("Kouamatien Emmanuel Koné," γεννημένος στις 31 Δεκεμβρίου 1986) είναι Ιβοριανός επαγγελματίας ποδοσφαιριστής, ο οποίος αγωνίζεται ως επιθετικός μέσος για το Λεβαδειακό.
Ότο Νεμσάντζε

Ο Ότο Νεμσάντζε (γεννημένος στις 18 Ιουνίου 1989) είναι Γεωργιανός τραγουδιστής. Εκπροσώπησε τη χώρα του στο διαγωνισμό τραγουδιού της Eurovision 2019 με το τραγούδι "Sul tsin iare", το οποίο αποκλείστηκε από τον τελικό. Κέρδισε το δικαίωμα κερδίζοντας το Georgian Idol στις 3 Μαρτίου. Ο Nemsadze είναι γνωστός για τη νίκη της πέμπτης σεζόν του Geostar το 2010. Έχει συμμετάσχει προηγουμένως στην τρίτη σεζόν του The Voice της Ουκρανίας, τερματίζοντας δεύτερος. Το 2017, συμμετείχε στην επιλογή της Γεωργίας για τη Eurovision με το συγκρότημα Limbo. Το τραγούδι τους "Dear God" τερμάτισε 10ο με 60 πόντους.
Κατερίνα Ζυγούρα

Η Κατερίνα Ζυγούρα είναι Ελληνίδα ποιήτρια και αρχιτέκτων.

Γεννήθηκε στις 26 Απριλίου 1986 στην πόλη της Θεσσαλονίκης. Είναι διπλωματούχος του Τμήματος Αρχιτεκτονικής της Πολυτεχνικής Σχολής του Αριστοτελείου Πανεπιστημίου Θεσσαλονίκης.

Το 2013, κέρδισε το Α' Βραβείο Ποίησης στον Διεθνή Ποιητικό Διαγωνισμό του Βαφοπούλειου Πνευματικού Κέντρου "100 χρόνια Ελεύθερης Θεσσαλονίκης" και συμμετείχε στον ομώνυμη επετειακή ποιητική ανθολογία.
Τον Σεπτέμβριο του 2014 εκδόθηκε η ποιητική συλλογή "Κάτι μας διαφεύγει..." από τις εκδόσεις iWrite και το 2015 έλαβε το Βραβείο Ποίησης «Μαρία Πολυδούρη» που προκηρύσσει ετησίως για πρωτοεμφανιζόμενο ποιητή σε πανελλήνια κλίμακα ο Δήμος Καλαμάτας, η Κοινωφελής Επιχείρηση «Φάρις» και ο Σύνδεσμος Φιλολόγων Μεσσηνίας. Ακόμη, συμμετείχε στον συλλογικό τόμο "Ποίηση και πεζογραφία λογοτεχνών Βορείου Ελλάδος" (εκδόσεις Μέθεξις, 2015).

Το 2017 βραβεύτηκε για το ποίημα "Ωρίμανση" στο πλαίσιο του 6ου Πανελλήνιου Ποιητικού Διαγωνισμού ΕΛΙΚΩΝ της Εταιρίας Ελλήνων Λογοτεχνών. Τον Απρίλιο του 2018 συμμετείχε στη δράση του Υπουργείου Πολιτισμού “35 κάτω των 35 / 35 under 35”. Το ίδιο έτος εκδόθηκε ο συλλογικός τόμος της δράσης από τη Διεύθυνση Γραμμάτων του Υπουργείου Πολιτισμού.

Τον Σεπτέμβριο του 2018 βραβεύτηκε κατά τον 4ο Πανελλήνιο Διαγωνισμό Ποίησης με θέμα «Το αλάτι στις παρυφές της γλώσσας», που διοργανώθηκε από το Αρχείο Ιστορίας και Τέχνης Κοζάνης, υπό την αιγίδα της Κοβενταρείου Δημοτικής Βιβλιοθήκης Κοζάνης και του Ελληνικού Κύκλου Βιβλιόφιλων Λονδίνου. Την ίδια χρονιά έλαβε το γ' βραβείο στην κατηγορία "Ποίηση στην Κοινή Νεοελληνική" για το ποίημα «Πάλι και Πάντα» στον 7ο Πανελλήνιο Λογοτεχνικό Διαγωνισμό που διεξήγαγε η Πνευματική Συντροφιά Λεμεσού.
Το 2021 εκδόθηκε η ποιητική συλλογή "Κύματα ακίνητα" από τις εκδόσεις "Βακχικόν".
The Japanese House

H The Japanese House είναι μία indie pop καλλιτέχνις από το Buckinghamshire, της Αγγλίας, ενώ το πραγματικό όνομά της είναι Amber Bain. Έχει κυκλοφορήσει τέσσερα EPs . "Pools to Bathe In" , "Clean" , Swim Against the Tide , και Saw You in a Dream"," μέσω της εταιρείας Dirty Hit . Η Bain τραγουδά και παίζει κιθάρα , συνθεσάιζερ και πλήκτρα στα τραγούδια της. Πολλά από τα κομμάτια της παράγονται από την ίδιο τη Bain και τον George Daniel του συγκροτήματος The 1975. 

Εμπνεύστηκε το ψευδώνυμο The Japanese House από ένα ακίνητο στην Κορνουάλη της Αγγλίας που ανήκε προηγουμένως στην Kate Winslet με επίπλωση που θυμίζει παραδοσιακά ιαπωνικά σπίτια τσαγιού, σε ένα από τα οποία η Bain και η οικογένειά της ζούσαν κατά της διάρκεια της παιδικής της ηλικίας. Όταν παρέμειναν στο εξοχικό αυτό σπίτι για μια βδομάδα, η Bain πόζαρε ως αγόρι, αποκαλώντας τον εαυτό της Danny. Οι εμπειρίες της επηρεάστηκαν έντονα από τη χρήση ενός ψευδώνυμου για τη μουσική της αντί για τη χρήση του δικού της ονόματος. Η Amber Bain συνεργάστηκε στενά με τη βρετανική μπάντα The 1975 και γι' αυτό η πρώτη της περιοδεία ήταν με τη συγκεκριμένη μπάντα. Το ντεμπούτο άλμπουμ της κυκλοφόρησε το 2019.
Ρενέ Σαρ

Ο Ρενέ Σαρ (René Char) ήταν Γάλλος ποιητής του 20ού αιώνα και μέλος της Γαλλικής Αντίστασης. Γεννήθηκε στις 14 Ιουνίου 1907 και πέθανε στις 19 Φεβρουαρίου 1988.
Δήμος Κρίβα Παλάνκα

Ο Δήμος Κρίβα Παλάνκα ( ) είναι δήμος στο βορειοανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Κρίβα Παλάνκα ονομάζεται επίσης η πόλη στην οποία βρίσκεται η έδρα του Δήμου Κρίβα Παλάνκα.
Δημήτρης Παπακωνσταντίνου

Ο ποιητής Δημήτρης Παπακωνσταντίνου, γεννήθηκε στη Λάρισα το 1967 και πρωτοεμφανίστηκε στον χώρο της ποίησης το 1996 με την ποιητική συλλογή " Μικρή Περιήγηση". Από τότε έχουν εκδοθεί άλλες τρεις ποιητικές συλλογές και δύο πεζογραφήματά του (νουβέλες). Είναι μέλος της Πανελλήνιας Ένωσης Λογοτεχνών και της Εταιρίας Λογοτεχνών Θεσσαλονίκης. Ποιήματα και κριτικές του πάνω σε έργα άλλων δημιουργών έχουν δημοσιευτεί κατά καιρούς σε πολλά διαδικτυακά και έντυπα λογοτεχνικά περιοδικά.Κάποια από τα έργα του έχουν αποσπάσει επαίνους και βραβεία σε .

Αναλυτικά τα έργα του είναι:

# "Μικρή Περιήγηση", ποίηση. Α΄ έκδοση 1996 (εκδόσεις "Νέα Πορεία) και Β΄ έκδοση 2017 (εκδόσεις "Εντύποις")
#" Ψιθυριστά στο φως, στο έρεβος" , ποίηση. Εκδόσεις "Πηγή" 2016.
#¨Νυχτοπερπατήματα", νουβέλα. Ψηφιακή έκδοση από τις εκδόσεις " 24γράμματα" 2016
# " Αχαρτογράφητα", ποίηση χάϊκου. Ψηφιακή έκδοση από τις εκδόσεις " 24γράμματα"2017
#" Ο μέσα ήλιος" , ποίηση. Εκδόσεις " Εντύποις" 2018
# " Η τροχιά του βέλους", νουβέλα, εκδόσεις "Όστρια", 2018
Νάρα

Η Νάρα (奈良市, Nara-shi, Ιαπωνικά: [naꜜɾa]) είναι η πρωτεύουσα του νομού Νάρα στην περιοχή Κανσάι της νότιας Ιαπωνίας. Η πόλη καταλαμβάνει το βόρειο τμήμα του νομού Νάρα και συνορεύει με το νομό Κιότο. Οκτώ ναοί, ιερά και ερείπια βρίσκονται στη Νάρα, τα Τοντάι-τζι, Σαϊντάι-τζι, Κόφουκου-τζι, Ναός Κασούγκα, Γκάνγκο-τζι, Γιακούσι-τζι, Τοσοντάι-τζι και το παλάτι Χεϊτζό, μαζί με το Αρχέγονο Δάσος Κασουγκαγιάμα, τα οποία ονομάζονται "Ιστορικά Μνημεία της Αρχαίας Νάρα" ως Μνημείο Παγκόσμιας πολιτιστικής Κληρονομιάς. Κατά τη διάρκεια της περιόδου 710-784 μ.Χ. η Νάρα ήταν η πρωτεύουσα της Ιαπωνίας, και ο Αυτοκράτορας (天皇) ζούσε εκεί πριν από τη μετακίνηση της πρωτεύουσας στο Κιότο.
Διονύσιος Ευμορφόπουλος

Ο Διονύσιος Ευμορφόπουλος (1780 ή 1785–1861) ήταν μέλος της Φιλικής Εταιρείας και αγωνιστής της Ελληνικής Επανάστασης του 1821.
Φώτης Βασιλόπουλος

Ο Φώτης Βασιλόπουλος (γεννημένος στις 8 Φεβρουαρίου 1986) είναι Έλληνας επαγγελματίας καλαθοσφαιριστής. Έχει ύψος 1,87μ. και αγωνίζεται ως πόιντ γκαρντ στον Ιωνικό Νικαίας.
Κίτακ Λιμ

O Κίτακ Λιμ (γεννημένος στις 22 Ιανουαρίου 1956) είναι Νότιοκορεάτης αξιωματούχος και γενικός γραμματέας του Διεθνού Οργανισμού Ναυσιπλοΐας.

Ο Lim γεννήθηκε στη Μασάν του Γκιεόνγκσανγκνάμ-ντο, ένα μεγάλο λιμάνι στην Νότια Κορέα. Πήρε πτυχίο πάνω στις Ναυτικές Επιστήμες στο "Korean Maritime Ocean University" (KMOU) στην πόλη του Μπουσάν και αποφοίτησε το 1977. Δούλευε πάνω στα πλοία ως αξιωματικός του ναυτικού της Κορέας αλλά και για την "Sanko Shipping Co.". Έγινε μέλος της "Korea Maritime and Port Administration" το 1985, ενώ παράλληλα συνέχιζε τις σπουδές του κάνοντας μεταπτυχιακό πάνω στην διοίκηση στο "Yonsei University", και πήρε το μεταπτυχιακό του το 1990. Ύστερα, σπούδασε ναυτική διοίκηση δίνοντας βάση πάνω στην ναυσιπλοΐα, στο "World Maritime University" (WMU), και αποφοίτησε κερδίζοντας έτσι το master's του. Το 1995 ξεκίνησε το διδακτορικό του πάνω στο διεθνές δίκαιο στο "KMOU", το οποίο και ολοκλήρωσε το 1998.

Ο Lim, ξεκίνησε να παίρνει μέρος στις συνεδριάσεις του ΙΜΟ, ως μέρος της Νότιο-Κορεάτικης αντιπροσωπείας, το 1986, παίρνοντας ενεργά μέρος στα θέματα ναυτιλιακής ασφάλειας, αλλά και προστασίας του περιβάλλοντος. Από το 1992, ενεπλάκη σε δραστηριότητες για να προωθήσει την ναυτιλιακή ασφάλεια, μέσω της αποτελεσματικής εφαρμογής των IMO συμβάσεων, στην χώρα του αλλά και σε άλλα κράτη-μέλη της ΙΜΟ στην Ασία. Εκλέχθηκε πρόεδρος του "Tokyo Memorandum on Port State Control" το 2004.
Ζιλί Παγιέ

Η Ζιλί Παγιέ (Julie Payette, CC CMM COM CQ CD , γεννηθείσα στις 20 Οκτωβρίου 1963) είναι η Γενική Κυβερνήτρια του Καναδά , 29η κάτοχος του αξιώματος από την Καναδική Συνομοσπονδία. Στις 13 Ιουλίου 2017 ο πρωθυπουργός Τζάστιν Τρυντώ ανακοίνωσε ότι η Βασίλισσα Ελισάβετ Β είχε εγκρίνει το διορισμό της Παγιέ ως επόμενης γενικής κυβερνήτριας του Καναδά. Ορκίστηκε στις 2 Οκτωβρίου 2017. Είναι η τέταρτη γυναίκα και η έκτη γαλλόφωνη στη θέση. 

Η Payette είναι μηχανικός, επιχειρηματίας και πρώην μέλος της Διαστημικής Υπηρεσίας του Αστροναυτικού Σώματος του Καναδά (Canadian Astronaut Corps Agence spatiale canadienne). Ολοκλήρωσε δύο διαστημικές πτήσεις, στις αποστολές STS-96 και STS-127, καταγράφοντας περισσότερες από 25 ημέρες στο διάστημα. Έχει διατελέσει επικεφαλής αστροναύτης για τον Οργανισμό Διαστήματος του Καναδά (CSA) και έχει υπηρετήσει ως υπεύθυνη επικοινωνίας καψουλών στο Κέντρο Ελέγχου Αποστολών της NASA στο Χιούστον. 

Τον Ιούλιο του 2013 η Παγιέ διορίστηκε υπεύθυνη λειτουργίας για το Επιστημονικό Κέντρο του Μόντρεαλ και τον Απρίλιο του 2014 διορίστηκε μέλος του Διοικητικού Συμβουλίου της Εθνικής Τράπεζας του Καναδά.
Βέρα Τζανακόπουλος

Η Βέρα Τζανακόπουλος ("Vera Janacópulos", 20 Δεκεμβρίου 1886 ή 1892 – 5 Δεκεμβρίου 1955) ήταν Βραζιλιανή υψίφωνος τραγουδίστρια ελληνικής καταγωγής, δημοφιλής κατά το α΄ μισό του 20ού αιώνα.
Δήμος Κουμάνοβο

Ο Δήμος Κουμάνοβο ( ) είναι δήμος στο βορειοανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Κουμάνοβο ονομάζεται επίσης η πόλη στην οποία βρίσκεται η έδρα του Δήμου Κουμάνοβο.
Βασίλης Ξενόπουλος

Ο Βασίλης Ξενόπουλος (Αθήνα, 20 Μαΐου 1998), είναι Έλληνας ποδοσφαιριστής που αγωνίζεται ως τερματοφύλακας στον Παναθηναϊκό.
YouTuber

Ένας YouTuber ή αλλιώς διασημότητα του YouTube ή δημιουργός περιεχομένου του YouTube, είναι ένα είδος διαδικτυακής διασημότητας, ο οποίος έχει κερδίσει τη δημοτικότητα του από τα βίντεο του στον ιστότοπο κοινής χρήσης βίντεο YouTube. Ορισμένες προσωπικότητες του YouTube έχουν εταιρικούς χορηγούς που πληρώνουν για την τοποθέτηση προϊόντων στα βίντεο τους ή την παραγωγή διαδικτυακών διαφημίσεων. Τον Φεβρουάριο του 2020, ο Σουηδός YouTuber με το ψευδώνυμο PewDiePie έγινε ο πιο δημοφιλής YouTuber, με περισσότερους από 100 εκατομμύρια συνδρομητές (αν εξαιρεθούν οι επίσημοι λογαριασμοί της εταιρείας YouTube και η ινδική εταιρεία T-Series, της οποίας το κανάλι λειτουργείται από μια ομάδα υπαλλήλων της εταιρείας).

Σύμφωνα με πολλές μελέτες, οι YouTubers έχουν γίνει μια σημαντική πηγή πληροφόρησης και ψυχαγωγίας για τις νέες γενιές. Οι YouTubers περιγράφονται συχνά ως μικροδιασημότητες.
Αριστοτέλης Φιλιππίδης

Ο Αριστοτέλης Φιλιππίδης του Ηρακλέους ("Aristoteles Iraklis Philippidis", 1915 – 9 Αυγούστου 1985), γνωστός στις ΗΠΑ ως Άρις Φίλιπς ("Aris Phillips"), ήταν Έλληνας ερευνητής και πανεπιστημιακός στον χώρο της εφαρμοσμένης μηχανικής. Συνεισέφερε στην έρευνα για την αντοχή των υλικών και στη θεωρία της πλαστικότητας.

Ο Αριστοτέλης Φιλιππίδης γεννήθηκε στη Σμύρνη και ολοκλήρωσε τη δευτεροβάθμια εκπαίδευσή του στην Αθήνα το 1932. Πήρε πτυχίο μηχανικού από το Εθνικό Μετσόβιο Πολυτεχνείο. Στη συνέχεια πήγε στο Τεχνικό Πανεπιστήμιο του Βερολίνου, όπου ερεύνησε ως υποψήφιος διδάκτορας υπό την επίβλεψη του καθηγητή Γκέοργκ Χάμελ, και το 1939 πήρε το διδακτορικό του με διατριβή τιτλοφορούμενη "Συνεισφορά στη γεωμετρία των μαζών". Συνέχισε με μεταδιδακτορική έρευνα στο Πανεπιστήμιο του Μονάχου το 1940 και στο Τεχνικό Πανεπιστήμιο του Μονάχου από το 1940 μέχρι το 1945.

Το 1947 ο Φιλιππίδης εγκαταστάθηκε στις ΗΠΑ, όπου δίδαξε στο Τεχνολογικό Ινστιτούτο της Καλιφόρνια και στο Πανεπιστήμιο Στάνφορντ. Αργότερα έγινε καθηγητής στο Πανεπιστήμιο Γέιλ, μέχρι τον θάνατό του σε ηλικία 70 ετών. Ο Φιλιππίδης ήταν έγγαμος (από το 1949) και είχε αποκτήσει δύο γιους.

Ο Φιλιππίδης υπήρξε ο ιδρυτής (το 1965) και συντάκτης του ερευνητικού περιοδικού "Acta Mechanica", που εκδίδεται μέχρι σήμερα από τη Springer Science+Business Media.